CELEX: 31981R0589
Language: el
Date: 1981-03-05 00:00:00
Title: Κανονισμός (ΕΟΚ) αριθ. 589/81 τής Επιτροπής τής 5ης Μαρτίου 1981 περί καθορισμού, γιά τό πρώτο τρίμηνο τού 1981, τών ποσοτήτων προϊόντων τού τομέα βοείου κρέατος πού είναι δυνατόν νά εισαχθούν στό πλαίσιο ετησίων ισολογισμών

Avis juridique important

|

31981R0589

Κανονισμός (ΕΟΚ) αριθ. 589/81 τής Επιτροπής τής 5ης Μαρτίου 1981 περί καθορισμού, γιά τό πρώτο τρίμηνο τού 1981, τών ποσοτήτων προϊόντων τού τομέα βοείου κρέατος πού είναι δυνατόν νά εισαχθούν στό πλαίσιο ετησίων ισολογισμών  

Επίσημη Εφημερίδα αριθ. L 060 της 06/03/1981 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 589/81 ΤΗΣ ΕΠΙΤΡΟΠΗΣ  της 5ης Μαρτίου 1981  περί καθορισμού, για το πρώτο τρίμηνο του 1981, των ποσοτήτων προϊόντων του τομέα βοείου κρέατος που είναι δυνατόν να εισαχθούν στο πλαίσιο ετησίων ισολογισμών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως τα άρθρα 13 παράγραφος 4 υπό α) και 14 παράγραφος 4 υπό α),  Εκτιμώντας:  ότι οι ετήσιοι ισολογισμοί που προβλέπονται από τα άρθρα 13 και 14 του κανονισμού (ΕΟΚ) αριθ. 805/68 δεν έχουν ακόμη υιοθετηθεί για το έτος 1981· ότι, υπό τους όρους αυτούς, είναι αναγκαίο να καθορισθούν σε μηδέν οι ποσότητες που πρέπει να εισαχθούν για το πρώτο τρίμηνο του 1981· ότι είναι, συνεπώς, αναγκαίο να προβλεφθεί ότι οι αιτήσεις πιστοποιητικών που κατετέθησαν στο πλαίσιο του κανονισμού (ΕΟΚ) αριθ. 328/81 της Επιτροπής (2) απορρίπτονται και ότι οι ασφάλειες αποδεσμεύονται ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το τρίμηνο του 1981 οι ποσότητες προϊόντων του τομέα βοείου κρέατος που είναι δυνατόν να εισαχθούν στο πλαίσιο των καθεστώτων που προβλέπονται στα άρθρα 13 και 14 του κανονισμού (ΕΟΚ) αριθ. 805/68 καθορίζονται σε μηδέν.  Άρθρο 2  Οι αιτήσεις πιστοποιητικών που έχουν κατατεθεί σύμφωνα με το άρθρο 1 παράγραφος 1 υπό α) του κανονισμού (ΕΟΚ) αριθ. 328/81 απορρίπτονται. Οι ασφάλειες σχετικά με τις αιτήσεις αυτές αποδεσμεύονται αμέσως.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 35 της 7. 2. 1981, σ. 16.